Verkeersbeamptes vas vir omkoopgeld - Maroela Media
Twee verkeersbeamptes van die Msunduzi-munisipaliteit in KwaZulu-Natal is Dinsdag in hegtenis geneem vir korrupsie.
Welani Zondi (32) en Siphesihle Zulu (26) is deur die Valke vasgetrek nadat hulle glo omkoopgeld van 'n motoris in Pietermaritzburg aanvaar het.
Kapt. Simphiwe Mhlongo, woordvoerder van die Valke, het gesê die motoris het hulle glo teengestaan en sy motor is na 'n skut geneem. "Hulle het omkoopgeld geëis voordat hy die motor kon terugkry," het Mhlongo gesê.
Mhlongo het gesê die twee is vasgetrek ná 'n geheime operasie waartydens hulle weer omkoopgeld aanvaar het.
Die twee het Woensdag in die Pietermaritzburg-distrikshof verskyn op aanklagte van korrupsie en is op borgtog van R1 000 elk vrygelaat.
Die saak is uitgestel tot 13 Desember.
Die meeste doen dit daar is maar net sekere mense wat nie die integriteit het om die tipe werk te doen nie .My tuinier vertel my die taxi operateurs in Pretoria betaal R200.00 vir n gladde band maar wat die korrupte polisieman nie verstaan nie is as daai band bars en hulle maak mense dood wie is dan eintlik skuldig
Mense se lewe nie so belangrik vir hulle soos R200 nie.
Dit is oor daar geen disipliene en respek meer is in die staats dienste nie. Almal wil so min as moontlik doen vir soveel moontlik geld. Ons regering doen niks omtrent koerupsie nie so dan is dit seker maar die norm om dieselfd te doen. Lead by example.
Oortjies van die seekoei…dit gebeur elke dag oral
Sal die saak volg…. uit op borg,maar trek nog lekker sallaris.
ALMAL in Pietermaritzburg vat "betalings", dis so algemeen dat die Verkeersbeamptes selfs Bestuursskole aan huis besoek. …. Mkondeni Toets Gronde staan as die ATM bekend. ALMAL weet dit, niemand doen iets daaraan nie.
Vuurwapens raak verlore, dokumente is teen 'n prys beskikbaar, daar was selfs 'n onopgeloste inbraak by die Lisensie kantoor, die kluis is leeg gemaak.
Wat is n R1000 nou vir daai manne het dit seker al klaar opgemaak. Wat verhoed hulle om elke dag uniform aan te trek en n paar motoriste voor te le en weer die geld in hulle sakke te steek, hulle maaitjies gaan net ander pad kyk.